CELEX: 31973L0023
Language: mt
Date: 1973-02-19 00:00:00
Title: Id-Direttiva tal-Kunsill tad-19 ta’ Frar 1973 dwar l-armonizzazzjoni tal-liġijiet ta’ l-Istati Membri li għandhom x’jaqsmu mat-tagħmir elettriku ddisinjat għall-użu fi ħdan ċerti limiti tal-voltaġġ

Avviż Legali Importanti

|

31973L0023

Official Journal L 077 , 26/03/1973 P. 0029 - 0033 Finnish special edition: Chapter 13 Volume 2 P. 0167  Greek special edition: Chapter 13 Volume 2 P. 0058  Swedish special edition: Chapter 13 Volume 2 P. 0167  Spanish special edition: Chapter 13 Volume 2 P. 0182  Portuguese special edition Chapter 13 Volume 2 P. 0182 

		Id-Direttiva tal-Kunsilltad-19 ta’ Frar 1973dwar l-armonizzazzjoni tal-liġijiet ta’ l-Istati Membri li għandhom x’jaqsmu mat-tagħmir elettriku ddisinjat għall-użu fi ħdan ċerti limiti tal-voltaġġ(73/23/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100 tieghu;Wara li kkunsidra l-proposta mill-Kummissjoni;Wara li kkunsidra l-opinjoni tal-Parlament Ewropew;Wara li kkunsidra l-opinjoni tal-Kumitat Ekonomiku u Soċjali;Billi d-dispożizzjonijiet fis-seħħ fl-Istati Membri ddisinjati sabiex jiżguraw is-sigurtà fl-użu tat-tagħmir elettriku wżat ma’ certi limiti tal-voltaġġ jistgħu ivarjaw, u għaldaqstant ixekklu l-kummerċ;Billi f’ċerti Stati Membri fil-każ ta’ ċertu tagħmir elettriku, il-leġislazzjoni għas-sigurtà tieħu l-għamla ta’ prevenzjoni u miżuri ripressivi permezz ta’ dispożizzjonijiet li jorbtu;Billi fl-Istati Membri l-oħra, sabiex jinkisbu l-istess għanijiet, il-leġislazzjoni dwar is-sigurtà tippreskrivi referenza għall-istandards tekniċi stabbiliti mill-Korpi ta’ l-Istandards; billi din is-sistema toffri l-vantaġġ ta’ aġġustament rapidu għall-progress tekniku mingħajr ma’ jiġu ttraskurati l-ħtiġiet tas-sigurtà;Billi ċerti Stati Membri jwettqu ħidmiet amministrattivi sabiex japprovaw l-istandards; Billi din l-approvazzjoni la taffettwa b’xi mod il-kontenut tekniku ta’ l-istandards u lanqas tillimita l-kondizzjonijiet ta’ l-użu tagħhom; Billi din l-approvazzjoni ma tistax għalhekk tibdel l-effetti, mill-perspettiva Komunitarja, ta’ l-istandards armonizzati u ppubblikati;Billi fil-Komunità il-moviment liberu tat-tagħmir elettriku għandu jirriżulta meta dan it-tagħmir iħares ċerti ħtiġiet tas-sigurtà magħrufa u accettati fl-Istati Membri kollha; Billi, mingħajr preġudizzju għal kull għamla ta’ prova oħra, il-prova tal-konformità ma’ dawn il-kondizzjonijiet tista’ ssir b’referenza għall-istandards armonizzati li jinkorporaw dawn il-kondizzjonijiet; Billi dawn l-istandards armonizzati għandhom jiġu stabbiliti permezz ta’ ftehim komuni bejn korpi li jridu jiġu nnotifikati minn kull Stat Membru lill-Istati Membri l-oħra u lill-Kummissjoni, u li għandhom ikunu ppubbliċizzati kemm jista’ jkun; Billi din l-armonizzazzjoni għandha għall-għanijiet tal-kummerċ tneħħi l-inkonvenjenzi li jirriżultaw mid-differenzi bejn l-istandards nazzjonali;Billi, mingħajr preġudizzju għal kull għamla oħra ta’ prova, il-konformità tat-tagħmir elettriku ma’ l-istandards armonizzati tista’ tkun meqjusa mit-twaħħil jew mill-ħruġ tal-marki jew tac-ċertifikati mill-organizzazzjonijiet kompetenti jew, fin-nuqqas ta’ dawn, mid-dikjarazzjoni tal-fabbrikant dwar il-konformità; Billi, sabiex tigi ffaċilitata t-tneħħija ta’ l-ostakoli għall-kummerċ, l-Istati Membri għandhom jirrikonoxxu dawn il-marki jew ċertifikati jew dawn id-dikjarazzjonijiet bħala l-elementi tal-prova; Billi, bil-ħsieb ta’ dan il-għan, il-marki jew ċertifikati msemmija għandhom ikunu ppubbliċizzati b’mod partikolari permezz tal-pubblikazzjoni tagħhom fil-Ġurnal Uffiċjali tal-Komunitajiet Ewropej;Billi, bħala miżura transitorja, il-moviment liberu tat-tagħmir elettriku li għalih għadhom ma jeżistux l-istandards armonizzati jinkiseb billi jiġu implimentati d-dispożizzjonijiet tas-sigurtà jew l-istandards diġà stabbiliti mill-korpi l-oħra internazzjonali jew minn wieħed mill-korpi li jistabbilixxu l-istandards armonizzati;Billi huwa possibbli illi t-tagħmir elettriku jista’ jitqiegħed f’ċirkolazzjoni ħielsa saħansitra jekk ma jikkonformax mal-kondizzjonijiet tas-sigurtà, u billi hu għaldaqstant mixtieq li jkun hemm dispożizzjonijiet adattati sabiex jimminimizzaw dan il-periklu;ADOTTA DIN ID-DIRETTIVAArtikolu 1Għall-ghanijiet ta’ din id-Direttiva "tagħmir elettriku" ifisser kull tagħmir iddisinjat għall-użu ma’ skala tal-voltaġġ ta’ bejn il-50 u l-1000 v għall-kurrent alternant u bejn il-75 u l-1500 v għall-kurrent dirett, għajr għat-tagħmir u l-fenomeni elenkati fl-Anness II.Artikolu 21. L-Istati Membri għandhom jieħdu l-miżuri approprjati kollha sabiex jiżguraw illi t-tagħmir elettriku jista’ jitqiegħed fis-suq biss jekk ikun mibni skond il-prattika oġġettiva ta’ l-inġinerija f’dik li hi sigurtà li tkun fis-seħħ fil-Komunità, u għaldaqstant ma jipperikulax is-sigurtà tal-persuni, l-annimali domestiċi jew il-proprjetà meta jkun installat u miżmum sewwa u użat għall-iskopijiet li għalihom kien magħmul.2. L-elementi prinċipali ta’ l-għanijiet tas-sigurtà riferiti fil-paragrafu 1 huma elenkati fl-Anness I.Artikolu 3L-Istati Membri għandhom jieħdu l-miżuri approprjati kollha sabiex jiżguraw illi jekk it-tagħmir elettriku jkun ta’ natura li tikkonforma mad-dispożizzjonijiet ta’ l-Artikolu 2, bla ħsara għall-kondizzjonijiet stabbiliti fl-Artikoli 5,6,7, u 8, il-moviment liberu ta’ dan it-tagħmir ġewwa l-Komunità ma għandux jiġi mfixkel għar-raġunijiet tas-sigurtà.Artikolu 4F’dak li għandu x’jaqsam mat-tagħmir elettriku l-Istati Membri għandhom jiżguraw li ħtiġiet tas-sigurtà aktar stretti minn dawk stabbiliti fl-Artikolu 2 ma jiġux imposti mill-korpi tal-provvista ta’ l-elettriku sabiex titqabbad mal-grilja, jew għall-provvista ta’ l-elettriku lill-utenti tat-tagħmir elettriku.Artikolu 5L-Istati Membri għandhom jieħdu l-miżuri approprjati kollha sabiex jiżguraw illi, b’mod partikolari dak it-tagħmir elettriku li jħares id-dispożizzjonijiet tas-sigurtà ta’ l-istandards armonizzati, jitqies mill-awtoritajiet amministrattivi kompetenti tagħhom li jaqbel mad-dispożizzjonijiet ta’ l-Artikolu 2, għall-għanijiet tat-tqegħid fis-suq u l-moviment liberu kif provdut fl-Artikoli 2 u 3 rispettivament.L-istandards għandhom jitqiesu bħala armonizzati ġaladarba jitfasslu bi ftehim komuni bejn il-korpi nnotifikati mill-Istati Membri skond il-proċeduri msemmija fl-Artikolu 11, u ppubblikati skond il-proċeduri nazzjonali. L-istandards għandhom jigu aġġornati fid-dawl tal-progress teknoloġiku u ta’ l-iżviluppi fil-prattika oġġettiva ta’ l-inġinerija f’materji ta’sigurtà.Għall-għanijiet tat-tagħrif il-lista ta’ l-istandards armonizzati u r-referenzi tagħhom għandhom jiġu ppubblikati fil-Ġurnal Uffiċjali tal-Komunitajiet Ewropej.Artikolu 61. Billi l-istandards armonizzati kif definiti fl-Artikolu 5 għadhom ma ġewx imfassla u ppubblikati, l-Istati Membri għandhom jieħdu l-miżuri approprjati kollha sabiex jiżguraw, għall-għanijiet tat-tqegħid fis-suq jew il-moviment liberu provduti fl-Artikoli 2 u 3 rispettivament, li l-awtoritajiet amministrattivi kompetenti tagħhom għandhom iqisu wkoll, bħala li jikkonforma mad-dispożizzjonijiet ta’ l-Artikolu 2, dak it-tagħmir elettriku li jħares id-dispożizzjonijiet tas-sigurtà tal-Kummissjoni Internazzjonali dwar ir-Regoli għall-Approvazzjoni tat-Tagħmir Elettriku (CEE) jew tal-Kummissjoni Elettroteknika Internazzjonali (IEC) li rigward tagħhom il-proċedura tal-pubblikazzjoni stabbilita fil-paragrafi 2 u 3 tkun giet segwita.2. Id-dispożizzjonijiet tas-sigurtà msemmija fil-paragrafu 1 għandhom jigu nnotifikat lill-Istati Membri mill-Kummissjoni mid-dħul fis-seħħ ta’ din id-Direttiva, u wara dan, kif u meta jiġu ppubblikati. Il-Kummissjoni, wara li tikkonsulta lill-Istati Membri, għandha tiddikjara d-dispożizzjonijiet u, b’mod partikolari, l-verżjonijiet li hija tirrakkomanda li jridu jiġu ppubblikati.3. L-Istati Membri għandhom jgħarrfu lill-Kummissjoni fi żmien tliet xhur b’kull oġġezzjoni li jista’ jkollhom għad-dispożizzjonijiet hekk innotifikati, u jiddikjaraw ir-raġunijiet tas-sigurtà li dwarhom dawn id-dispożizzjonijiet m’għandhomx jiġu rrikonoxxuti.Għall-għanijiet tat-tagħrif dawk id-dispożizzjonijiet ta’ sigurtà li għalihom ma tkun ġiet imqajma l-ebda oġġezzjoni għandhom jiġu ppubblikati fil-Ġurnal Uffiċjali tal-Komunitajiet Ewropej.Artikolu 7Billi għadhom ma jeżistux l-istandards armonizzati skond it-tifsira ta’ l-Artikolu 5 jew id-dispożizzjonijiet tas-sigurtà ppubblikati skond l-Artikolu 6, l-Istati Membri għandhom jieħdu l-miżuri approprjati kollha sabiex jiżguraw li, għall-għan tat-tqegħid fis-suq jew il-moviment liberu riferut fl-Artikoli 2 u 3 rispettivament, l-awtoritajiet amministrattivi kompetenti tagħhom għandhom iqisu wkoll bħala li jharsu d-dispożizzjonijiet ta’ l-Artikolu 2, dak it-tagħmir elettriku mibni skond id-dispożizzjonijiet għas-sigurtà ta’ l-istandards fis-seħħ fl-Istat Membru tal-fabbrikant, jekk jiġi żgurat livell ta’ sigurtà ekwivalenti għal dak mitlub fit-territorju tagħhom.Artikolu 81. L-Istati Membri għandhom jieħdu l-miżuri approprjati kollha sabiex jiżguraw li l-awtoritajiet amministrattivi kompetenti tagħhom jippermettu wkoll it-tqeghid fis-suq jew il-moviment liberu riferut fl-Artikoli 2 u 3 rispettivament, ta’ dak it-tagħmir elettriku li, għalkemm ma jikkonformax ma’ l-istandards armonizzati msemmija fl-Artikolu 5 jew mad-dispożizzjonijiet ta’ l-Artikoli 6 u 7, iħares id-dispożizzjonijiet ta’ l-Artikolu 2.2. Fil-każ ta’ rikuża l-fabbrikant jew importatur jista’ jingħata rapport, magħmul minn korp li hu nnotifikat skond il-proċedura stabbilita fl-Artikolu 11, dwar il-konformità tat-tagħmir elettriku mad-dispożizzjonijiet ta’ l-Artikolu 2.Artikolu 91. Jekk, għar-raġunijiet tas-sigurtà, Stat Membru jċaħħad id-dħul fis-suq ta’ xi tagħmir elettriku jew ifixkel il-moviment liberu tiegħu, dan għandu jinforma immedjatament l-Istati Membri l-oħra kkonċernati u l-Kummissjoni, jindika l-bażi tad-deċiżjoni tiegħu u, b’mod partikolari, jiddikjara:- jekk in-nuqqas ta’qbil tiegħu mal-Artikolu 2 jirriżultax minħabba xi difett f’l-istandards armonizzati msemmija fl-Artikolu 5, jew fid-dispożizzjonijiet riferuti fl-Artikolu 6 jew inkella fl-istandards riferuti fl-Artikolu 7;- jekk in-nuqqas ta’ qbil jirriżultax mill-applikazzjoni żbaljata ta’ dawn l-istandards jew pubblikazzjonijiet jew min-nuqqas ta’ qbil mal-prattika oġġettiva ta’ l-inġinerija msemmija fl-Artikolu 2.2. Jekk l-Stati Membri l-oħra jqajmu oġġezzjonijiet għad-deċiżjoni msemmija fil-paragrafu 1, il-Kummissjoni għandha tikkonsulta immedjatament l-Istati Membri kkonċernati.3. Jekk ma jintlaħaqx ftehim fi żmien tliet xhur mid-data tan-notifika kif stabbilit fil-paragrafu 1, il-Kummissjoni għandha tikseb l-opinjoni ta’ wieħed mill-korpi nnotifikati skond il-proċedura pprovduta fl-Artikolu 11, li jkollu l-uffiċċju tiegħu reġistrat barra mit-territorju ta’ l-Istati Membri kkonċernati u li ma jkunx involut fil-proċedura stabbilita fl-Artikolu 8. L-opinjoni għandha tistqarr sa liema punt ma ġewx imħarsa d-dispożizzjonijiet ta’ l-Artikolu 2.4. Il-Kummissjoni għandha tikkomunika l-opinjoni ta’ dan il-korp lill-Istati Membri kollha, li jistgħu fi żmien xahar jagħmlu l-osservazzjonijiet tagħhom lill-Kummissjoni. Il-Kummissjoni għandha fl-istess waqt tinnota kull osservazzjoni mill-partijiet kkonċernati dwar l-opinjoni hawn fuq imsemmija.5. Wara li tkun ikkunsidrat dawn l-osservazzjonijiet, il-Kummissjoni għandha, jekk meħtieġ, tifformula r-rakkomandazzjonijiet jew l-opinjonijiet approprjati.Artikolu 101. Mingħajr preġudizzju għall-metodi l-oħra tal-prova, l-Istati Membri għandhom jieħdu l-miżuri approprjati kollha sabiex jiżguraw li l-awtoritajiet amministrattivi kompetenti tagħhom jaċċettaw li jkun hemm preżunzjoni ta’ konformità mad-disposizzjonijet ta’ l-Artikoli 5, 6, u 7 meta titqiegħed marka fuq it-tagħmir elettriku li turi konformità, jew meta attestat ta’ konformità jigi ppreżentat jew, fin-nuqqas ta’ dawn u, b’mod partikolari fil-każ tat-tagħmir industrijali, ikun hemm id-dikjarazzjoni ta’ konformità tal-fabbrikant.2. Il-marki jew attestati għandhom jinħarġu, separatament jew permezz ta’ ftehim komuni, mill-korpi nnotifikati skond il-proċedura stabbilita fl-Artikolu 11. Kampjuni ta’ dawn il-marki jew ċertifikati għandhom jigu ppubblikati minn dawn il-korpi u, għall-għanijiet tat-tagħrif, fil-Ġurnal Uffiċjali tal-Komunitajiet Ewropej.Artikolu 11Kull Stat Membru għandu jinforma lill-Istati Membri l-oħra u lill-Kummissjoni dwar:- il-korpi msemmija fl-Artikolu 5;- il-korpi li jistgħu jassenjaw il-marki u ċ-ċertifikati skond id-dispożizzjonijiet ta’ l-Artikolu 10;- il-korpi li jistgħu jagħmlu r-rapport skond id-dispożizzjonijiet ta’ l-Artikolu 8 jew jagħtu l-opinjoni skond id-dispożizzjonijiet ta’ l-Artikolu 9;- il-post tal-pubblikazzjoni msemmi fl-Artikolu 5(2);Kull emenda li ssir hawn fuq għandha tigi nnotifikata minn kull Stat Membru lill-Istati Membri l-oħra u lill-Kummissjoni.Artikolu 12Din id-Direttiva ma tapplikax għat-tagħmir elettriku maħsub għall-esportazzjoni lejn pajjiżi terzi.Artikolu 131. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw mal-ħtiġiet ta’ din id-Direttiva fi żmien tmintax-il xahar min-notifika tagħha u minnufih għandhom jgħarrfu lill-Kummissjoni b’dan.Madanakollu, fil-każ tad-Danimarka, il-limitu taż-żmien għandu jigi mtawwal għal ħames snin.2. L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li jadottaw fil-qasam kopert minn din id-direttiva.Artikolu 14Din id-Direttiva hija indirizzata lill-Istati Membri.Magħmula fi Brussel, fid-19 ta’ Frar 1973.Għall-KunsillIl-PresidentA. Lavens--------------------------------------------------ANNESS IL-ELEMENTI PRINĊIPALI TAS-SIGURTÀ MAĦSUBA GĦAT-TAGĦMIR ELETTRIKU DDISINJAT GĦALL-UŻU FI ĦDAN ĊERTI LIMITI TA’ VOLTAĠĠ1. Il-kondizzjonijiet Ġenerali(a) Il-karatteristiċi essenzjali, li l-għarfien u l-ħarsien tagħhom jiżguraw li t-tagħmir elettriku jintuża bis-sigurtà u f’dawk l-applikazzjonijiet li kien magħmul għalihom, għandhom jiġu mmarkati fuq it-tagħmir, jew, jekk dan mhux possibbli, fuq l-avviż li għandu jkun hemm miegħu.(b) Isem il-fabbrikant jew isem il-prodott jew il-marka tal-fabbrika għandu jkun stampat ċar fuq it-tagħmir elettriku jew, fejn dan mhux possibbli, fuq l-ippakkettjar.(ċ) It-tagħmir elettriku, flimkien ma’l-partijiet komponenti tiegħu, għandu jkun magħmul hekk illi jkun żgurat li jista’ jiġi mmuntat u kkonnettjat sewwa u b’sigurtà(d) It-tagħmir elettriku għandu jkun ddisinjat u ffabbrikat hekk illi jiżgura l-provvediment kontra r-riskji elenkati fil-punti 2 u 3 ta’ dan l-Anness, dejjem jekk it-tagħmir jintuża f’dawk l-applikazzjonijiet li kien magħmul għalihom u jkun mantenut b’mod adegwat.2. Il-protezzjoni kontra r-riskji li jinħolqu mit-tagħmir elettrikuMiżuri ta’ natura teknika għandhom jigu stabbiliti skond il-punt 1, sabiex ikun żgurat:(a) li l-persuni u l-annimali domestiċi jkunu protetti b’mod adegwat mill-periklu tal-ħsara fiżika jew ta’dannu ieħor li jista’ jkun ikkawżat minn kuntatt elettriku dirett jew indirett;(b) li ma jinħolqux temperaturi, skariki jew radjazzjoni li jistgħu jikkawżaw il-periklu;(ċ) li l-persuni, l-annimali domestiċi u l-proprjetà jkunu protetti b’mod adegwat minn perikli li mhumiex elettriċi għalkemm ikkawżati mit-tagħmir elettriku u li jinkixfu bl-esperjenza;(d) li l-iżolazzjoni għandha tkun adattata għall-kondizzjonijiet prevedibbli.3. Il-protezzjoni kontra r-riskji li jistgħu jiġu kkawżati minn influwenzi esterni fuq it-tagħmir elettrikuMiżuri tekniċi għandhom jiġu stabbiliti skond il-punt 1, sabiex jiġi żgurat:(a) li t-tagħmir elettriku jilħaq il-ħtiġiet mekkaniċi mistennija hekk illi l-persuni, l-annimali domestiċi u l-proprjetá ma jitqegħdux fil-periklu;(b) li t-tagħmir elettriku jkun reżistenti għal dawk l-influwenzi mhux mekkaniċi fil-kondizzjonijiet ambjentali mistennija, hekk illi l-persuni, l-annimali domestiċi u l-proprjetà ma jitqiegħdux fil-periklu;(ċ) li t-tagħmir elettriku m’għandux iqiegħed fil-periklu il-persuni, l-annimali domestiċi u l-proprjetà fil-każ ta’ kondizzjonijiet prevedibbli ta’ tagħbija żejda elettrika.--------------------------------------------------ANNESS IITAGĦMIR U FENOMENI ‘L BARRA MILL-KOMPETENZA TA’ DIN ID-DIRETTIVATagħmir elettriku għall-użu f’atmosfera esplussivaTagħmir elettriku għar-radjoloġija u skopijiet mediċiPartijiet ta’ l-elettriku għall-oġġetti u liftijiet tal-passiġġieriArloġġi ta’ l-elettrikuIl-plakkek u l-postijiet tas-sockets għall-użu domestikuIl-kontrulluri tal-ħitan ta’ l-elettrikuL-interferenza radjo-elettrikaTagħmir elettriku speċjalizzat, għall-użu fuq il-bastimenti, il-vetturi ta’ l-ajru u l-ferroviji, li jħares id-dispożizzjonijiet tas-sigurtà stabbiliti mill-korpi internazzjonali li fihom l-Istati Membri jieħdu sehem.--------------------------------------------------